Betreders vasgetrek | Netwerk24
Twee mans is verlede Maandag­oggend (7 September) in twee afsonderlike voorvalle in hegtenis geneem omdat hulle die grond van twee plase in Paarl onwettig betree het.
Die voorvalle het binne twee uur uit mekaar gebeur.
Volgens Verena Hulme, Fidelity ADT se Kaapstad-Noord-distriksbestuurder, het een van hul beamptes die verdagte opgemerk toe hy vroeg die oggend besig was om een van hul kliënte se eiendom te patrolleer.
"Toe ons beampte die verdagte nader, het hy onsuksesvol probeer weghardloop. Die verdagte is deursoek en daar is na bewering gesteelde aarbeie in sy besit gevind."
Dit was skaars twee uur later, omstreeks 09:45, toe dieselfde be­ampte ontbied is na 'n soortge­lyke voorval op 'n plaas in Suider-Paarl. Die verdagte is glo gesien toe hy met 'n sak oor 'n heining gespring het. "Ons beampte het die verdagte langs Hoofstraat opgespoor en aangekeer voordat hy hom terug­geneem het na die adres van die oorspronklike klaer. Dit is hier dat bevestig is dat die sak avokado's bevat wat vroeër van die betrokke plaas gesteel is," voeg Hulme by. Albei verdagtes is in hegtenis geneem en aan die Paarl-polisie oorgegee..Two men were arrested in two separate incidents last Monday morning for trespassing on two farms in Paarl.